今日又來到矛盾大對決嘅時候，就係滑溜嘅豆腐花，到底揀黑定係白好呢？雖然張相影落，佢個樣唔多討好，但係我真係幾鍾意食呢度嘅豆腐花。白色嘅豆腐花就係我哋平時所識到嘅黃豆製豆腐花，以黑色就當然係用黑豆去做啦。無論係白色定係黑色，呢度嘅豆腐花都非常之滑溜，豆味都好出，加埋我鍾意嘅薑汁，真係冇得彈。每次叫豆腐花，通常我都會加埋薏米，識落比較健康，今日我仲加埋幾粒芋圓，但叫一份就真係得幾粒，份量真係少咗啲囉！